Vilnius, 2024 m. rugsėjo 10 d.

**„Lidl“ atidarys parduotuvę šalia Vilniaus esančiuose Galgiuose**

**Prekybos tinklas „Lidl“ tęsia plėtrą Vilniaus regione – rugsėjo 16 dieną nauja parduotuvė duris atvers šalia Vilniaus esančiuose Galgiuose, adresu Taikos g. 1A. Prekybos tinklas taip pat ženkliai prisidėjo prie vietos aplinkos gerinimo – investavo į susisiekimo infrastruktūros gerinimą, greta parduotuvės įrengė skverą, pasirūpino augmenijos apželdinimu. Atidarymo proga prekybos tinklas bendruomenei ruošia ir išskirtinę dovaną – specialiai sukurtą pažintinį pasivaikščiojimo maršrutą po Galgių apylinkes.**

„Rudens sezoną pradedame dar vienos parduotuvės atidarymu – šį kartą savo pirkėjus pakviesime į naują parduotuvę Vilniaus rajone, Galgiuose. Vietos bendruomenės ši parduotuvė buvo išties laukiama, tad nuo šiol jie galės patogiai apsipirkti netoli namų už įprastą žemą „Lidl“ kainą. Atidarydami parduotuvę taip pat ženkliai prisidėjome ir prie aplinkinės infrastruktūros gerinimo, kuri, tikimės, prisidės prie vietos bendruomenės gerovės ir patogumo. Susipažindami su bendruomene ir skatindami sveiką gyvenseną, kartu su partneriais ruošiame pažintinį maršrutą aplink Galgius, kuris leis pažinti rudens spalvomis nuspalvintas apylinkes“, – kalbėjo „Lidl Lietuva“ korporatyvinių reikalų ir komunikacijos vadovas Antanas Bubnelis.

Naujoji parduotuvė pirkėjų kasdien lauks nuo 8 iki 22 valandos. Parduotuvės komandą sudarys maždaug 30 darbuotojų. Aukščiausius iš didžiųjų prekybos tinklų atlyginimus mokančio „Lidl“ vidutinis atlyginimas, „Rekvizitai.lt“ 2024 metų liepos mėnesio duomenimis, siekė 2030,44 eurų prieš mokesčius.

Naujoji parduotuvė yra įprasto ir daugeliui pirkėjų puikiai pažįstamo formato. Parduotuvėje iš viso veiks 11 kasų: 5 įprastinės bei 6 savitarnos, iš kurių visos – XXL dydžio. Šios kasos puikiai pritaikytos esant didesniems pirkiniams bei greitiems apsipirkimams. Skaičiuojama, kad savitarnos kasose atsiskaityti už prekes galima per vidutiniškai 2 minutes.

Šalia parduotuvės taip pat įrengta itin patogi ir erdvi automobilių stovėjimo aikštelė, kuri leis visada rasti vietos automobilio pastatymui ir užtikrins greitą ir patogų apsipirkimą. Parduotuvė taip pat bus patogi ir elektromobilių vairuotojams – šalia parduotuvės veiks greito įkrovimo elektromobilių stotelė, kurioje vienu metu bus galima krauti du automobilius.

**Investicijos į infrastruktūros gerinimą ir kvietimas pažinti Galgius**

Atidarant parduotuvę prekybos tinklas ženkliai prisidėjo prie vietos infrastruktūros gerinimo. „Lidl“ šalia parduotuvės naujai išasfaltavo aplinkines gatves bei įrengė žiedinę sankryžą, kuri prisidės prie patogesnio eismo greta esančioje intensyvioje sankryžoje. Žiedinės sankryžos įrengimas prisidės prie saugesnės ir paprastesnės eismo schemos. „Lidl“ taip pat įrengs naujus pėsčiųjų ir dviračių takus, be to – jau atnaujintas aplinkinės gatvės apšvietimas, inžineriniai tinklai.

„Lidl“ taip pat prisidėjo, jog bendruomenė greta parduotuvės galėtų džiaugtis ir žymiai gražesne aplinka – šalia naujosios parduotuvės įrengtas ir apželdintas skveras, suoliukai ir erdvė poilsiui. Aplink parduotuvę pasodinta daugiau nei šimtas kalninių pušų, išsaugotas anksčiau parduotuvės teritorijoje augęs beržas, kelios pušys.

Norint geriau pažinti Galgių regioną, prekybos tinklas atidarymo proga pristatys ir specialiai sukurtą pažintinį turą pėsčiomis po Galgius ir jų apylinkes. Jį „Lidl“ prašymu parengė žygių organizavimo profesionalai „TrenkTuras“. Žygio atstumas – apie 16 km, jis apims tiek gamtos, tiek ir miesto objektus. Žygio metu bus galima geriau pažinti pačius Galgius ir jų apylinkes. Žygio maršrutą bus galima rasti „TrenkTuro“ interneto puslapyje bei mobilioje programėlėje, taip pat skvere prie parduotuvės pastatytame stende, kur tereikės nuskenuoti QR kodą ir pradėti žygį.

**Atidarymo proga – šventė bendruomenei**

Rugsėjo 16 dieną „Lidl“ surengs šventę vietos bendruomenei naujosios parduotuvės atidarymo proga. 8 valandą ryto, atidarant parduotuvę, klientai bus vaišinami gėrimais ir saldumynais, pirmieji pirkėjai dovanų gaus specialiai atidarymui pagamintus daugkartinius pirkinių maišelius. Be visų pramogų atidarymo proga klientų lauks specialūs pasiūlymai tiek maisto, tiek ir ne maisto prekėms, kurie leis apsipirkti už jau įprastą žemą „Lidl“ kainą.

Atidarymo dienos popietę tiek mažieji, tiek kiti pirkėjai taip pat nemokamai turės galimybę pasivaišinti „Lidl“ ledais.

Iš viso šiuo metu Lietuvoje veikia 74 „Lidl“ parduotuvės 28 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose ir Molėtuose.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)